Document ID: 31986R1030

Komisijas Regula (EEK) Nr. 1030/86
(1986. gada 8. aprīlis)
par preču klasifikāciju kopējā muitas tarifa apakšpozīcijā 73.40 B
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1969. gada 16. janvāra Regulu (EEK) Nr. 97/69 par kopējā muitas tarifa nomenklatūras vienādas piemērošanas pasākumiem [1], kurā jaunākie grozījumi izdarīti ar Regulu (EEK) Nr. 2055/84 [2], un jo īpaši tās 3. pantu,
tā kā ir nepieciešami noteikumi, lai nodrošinātu kopējā muitas tarifa nomenklatūras vienādu piemērošanu, klasificējot atslēgas riņķi, ko veido apmēram 3 cm gara smalka tērauda ķēdīte ar niķeļa pārklājumu, kurai vienā galā ir tā paša metāla gredzens, kuru var atvērt un aizvērt, un otrā galā nelielā plastmasas aizsargpārvalkā (apmēram 5 x 2,5 cm) ievietota miniatūra adrešu grāmatiņa, uz kuras vāka ir reklāmas informācija;
tā kā Padomes Regulas (EEK) Nr. 950/68 [3], kurā jaunākie grozījumi izdarīti ar Regulu (EEK) Nr. 3679/85 [4], pielikumā pievienotā kopējā muitas tarifa pozīcija 73.40 ietver citus izstrādājumus no dzelzs un tērauda, bet pozīcija 48.18 cita starpā ietver reģistrācijas žurnālus, burtnīcas, piezīmju grāmatiņas, pierakstu blokus, veidlapu grāmatas, kvīšu grāmatas un dienasgrāmatas; tā kā šīs pozīcijas var ņemt vērā, klasificējot minētās preces;
tā kā atslēgu riņķis ir jaukts izstrādājums; tā kā adrešu grāmatiņa ir pārāk maza praktiskam pielietojumam; tā kā gredzens un smalkā ķēdīte no tērauda ar niķeļa pārklājumu, ņemot vērā izstrādājuma paredzamo pielietojumu, nosaka tā būtiskās īpašības kopējā muitas tarifa nomenklatūras interpretācijas vispārīgo noteikumu 3. noteikuma b) apakšpunkta nozīmē; tā kā atslēgas riņķis tādēļ būtu jāklasificē apakšpozīcijā 73.40 B;
tā kā šajā regulā paredzētie pasākumi saskan ar Kopējā muitas tarifa nomenklatūras komitejas atzinumu,
IR PIEŅĒMUSI ŠO REGULU.
1. pants
Atslēgu riņķi, ko veido apmēram 3 cm gara smalka tērauda ķēdīte ar niķeļa pārklājumu, kuras vienā galā ir tā paša metāla gredzens, ko var atvērt un aizvērt, un otrā galā nelielā plastmasas pārvalkā (aptuveni 5 x 2,5 cm) ievietota miniatūra adrešu grāmatiņa, uz kuras vāka ir reklāmas informācija, klasificē kopējā muitas tarifa šādā apakšpozīcijā:
73.40 Pārējie dzelzs vai tērauda izstrādājumi:
B. Pārējie.
2. pants
Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1986. gada 8. aprīlī

Labels: 3
1